Klientstat

Klientstat er et land som er avhengig av, og får beskyttelse fra, et annet, sterkere land.«client state», Free Dictionary Landet som klientstaten er avhengig av kalles for «patron» («beskytter»). En klientstat er ofte avhengig av sin patron for militær sikkerhet og beskyttelse, og/eller økonomi.Fry, Michael Graham; Goldstein, Erik; Langhorne, Richard (2002): Guide to International Relations and Diplomacy. London, England, UK; New York, New York, USA: Continuum International Publishing, s. 9. En klientstat er som regel mer eller mindre selvstendig og kan opprettholde en egen innenrikspolitikk, men er underlagt sin patrons utenrikspolitikk og sikkerhetspolitikk. Former for klientstater er blant annet klientkongedømme, satellittstat, assosiert stat, nykoloni, protektorat, vasallstat og andre betegnelser.

Ofte blir faktumet at landet er en klientstat forsøkt skjult, og kan virke som et selvstendig land. Dermed kan klientstater både være medlem av FN, eller kan være ikke-anerkjente land. 

Eksempler fra nyere tid
De fleste moderne klientstater har vært medlemmer av FN og blitt ansett som formelt selvstendig. 
Eksempler inkluderer (patron i parentes):
 Panama (USA)
 Libanon (Syria)
 Øst-TysklandØst-Tyskland, samt Polen, Tsjekkoslovakia og andre Østblokkland blir oftere ansett som satellittstater (Sovjetunionen)
 Belarus og Ukraina (Sovjetunionen. Begge disse landene var medlemmer av FN som selvstendige stater, men de facto underlagt Sovjet). Belarus blir også fortsatt sett på som en russisk klientstat.Anders, Aslund (13. mai 2003): «Rivalry dies hard between Russia and old client states Efforts to `co-operate' fail. Competing to enter the WTO is a much better bet» , Johnson's Russia List

Ikke anerkjente eksempler:
Disse landene er land som ikke er FN-medlemmer og ikke globalt anerkjente stater. 
 Nord-Kypros (Tyrkia)
 Taiwan (USA. Taiwan er ikke medlem i FN grunnet motstand fra Kina, som anser Taiwan som deres territorium. Taiwan er avhengig av amerikansk beskyttelse).

 Se også 
Klientkongedømme

 Referanser 

Litteratur
 Kolstø, Pål (2003): «Kvasistater i internasjonal politikk», Nordisk Østforum, 17(2), s. 151-172.

Kategori:Politisk terminologi